
MEGHÍVÓ
A Budapesti Szakmatámogatási Hálózat Idősek Alapellátása Csoportjának workshopjára

Tisztelt Intézményvezető Asszony! Tisztelt Intézményvezető Úr!
Kedves Kolléga!

Az Újbudai Szociális Szolgálat nevében meghívom Önt és érdeklődő munkatársait az Idős Emberek Budapesti Szociális Alapellátási Szakmatámogatási Csoportja következő workshopjára.

Digitális fejlődés, párhuzamos szolgáltatások? A jelzőrendszeres házi segítségnyújtás és a Gondosóra. 
Tapasztalatok, kompetenciahatárok, relevancia

Egy évvel ez előtt érintettük először a Gondosóra és a jelzőrendszeres házi segítségnyújtás témáját ebben a körben, a felhasználók tapasztalatait, a hozzánk fordulók kérdéseit és egyes panaszait beszéltük meg. Már több a tapasztalat és több a kérdés, kiváltképp, hogy néhány hete egy esetleges változtatásra vonatkozóan is megkeresést kaptunk dr. Juhász Roland úrtól, a Gondosóra vezetőjétől.
Beszéljük meg, gyűjtsük össze saját kérdéseinket, javaslatainkat!
A programon részt vesz és tájékoztatót tart: dr. Andráczi-Tóth Veronika főosztályvezető 
a Belügyminisztérium Szociális és Gyermekjóléti Szolgáltatások Főosztálya vezetője

Időpont: 	2024. május 24. 10-től 12.00 óráig 
Helyszín:	Újbudai Szociális Szolgálat 1115 Budapest, Keveháza utca 6. 

Kérjük, hogy a programra regisztrálni szíveskedjenek nevük, munkahelyük, email-címük és telefonszámuk megadásával az idosalapbpszakmacsoport@ujbudauszosz.hu címen 2024. május 21-e 12.00 óráig. 
Budapest, 2024. 04. 29.
Üdvözlettel:
Szabó Judit Ágnes										Mátics Katalin
szociális munkatárs										intézményvezető
[image: ][image: ]A program a Belügyminisztérium és a Slachta Margit Nemzeti Szociálpolitikai Intézet támogatásával valósul meg.
Területi szakmatámogatási rendszer létrehozása, szakmatámogatási feladatok ellátása- 2021 (TSZR2021).

